28 oktober 2011 15:59 | Laura Kempenaar | 0
Dit artikel is afkomstig van Computable.nl (https://www.computable.nl/artikel/4249717). © Jaarbeurs IT Media. Twyfelrige Thomas – toortsie.com
Junie 13, 2017 Junie 14, 2017 ~ Toortsie
Ons bybelstudiegroep is tans besig met die boekie, As Jesus in jou lewe instap, deur Jaco Thom. Hierdie week was die ongelowige Thomas die onderwerp van bespreking.
Thomas, wat nie by was toe Jesus aan die ander dissipels verskyn het ná Sy opstanding nie. Thomas, wat nie sy vriende wou glo dat hulle Hom gesien het in lewende lywe nie.
‘Nee’, sê hy, ‘As ek nie my vingers in Sy wonde gesteek het nie, sal ek nie glo nie.’
Sonder dat iemand vir Jesus vertel het, het Hy geweet van Thomas se twyfel en toe Hy hom sien, nooi Hy hom, ‘Kom, kom steek jou vingers in die gate in My sy.’ Natuurlik was dit nie nodig dat Thomas dit fisies hoef te doen nie, hy het onmiddellik geglo.
My lewe lank het ek dit as negatief ervaar. Genade, wat is sy probleem? Hoekom het hy nie geglo nie? Hoekom was hy so arrogant om eers sy vingers in die wonde te wil steek om te glo?
Maar skielik laat die Here my besef: Hy is nie ‘n verwytende Here nie! Hy is ‘n liefdevolle, insluitende Here. Hy het geweet van Thomas se twyfel en was nie vir hom kwaad daaroor nie. En skielik wonder ek, is dít nie die rede hoekom Thomas nie by was die eerste keer toe Jesus aan die dissipels verskyn het nie. Is die rede nie juis dat Jesus wil wys, weet jy, as jy onseker is, as jy twyfel, dis heeltemal okay met Hom. Hy sal jou steeds liefhê selfs al is daar tye wat jy onseker voel oor Hom, oor of Hy regtig lewe, oor of Hy regtig kan doen wat Hy sê.
Ek leer ook dat twyfel soms positief kan wees, dat twyfel kan maak dat jy dieper gaan delf oor iets, dat jy gaan antwoorde soek en versterk word daardeur.
Ekself het op ‘n stadium gewonder, terwyl ek Romeine lees, is dit regtig so dat nie-Jode ook ingesluit is in die belofte? Paulus het eers later bygekom, hy was nie een van die dissipels nie, het hy nie die kat aan die stert beet nie? Ek het my antwoorde gaan soek en dit by Jesus self gevind. Ons ís almal ingesluit in die Groot Belofte, dat as ons Jesus Christus aanvaar as ons Verlosser, ons Sy kind genoem mag word en mag deel in die wonder van die Ewige Lewe.
God is nie kwaad as ons twyfel nie. Hy het ons lief en wil graag vir ons antwoorde gee.
‹ PreviousAs ‘n deel van die liggaam swaarkry
Next ›Die kolonel, muffins en ‘n remote
11 thoughts on “Twyfelrige Thomas”
Junie 13, 2017 om 2:15 nm
Dit is so gerusstellend, Toortsie. Hy wag vir ons, met baie geduld, en Hy verstaan ons twyfel.
Junie 13, 2017 om 2:16 nm
Absoluut. Niks leliks daaraan nie. 😁
Junie 13, 2017 om 4:06 nm
So n groot alles insluitende onvoorwaardelike liefde en genade
Junie 13, 2017 om 4:15 nm
Junie 13, 2017 om 4:13 nm
Junie 13, 2017 om 4:14 nm
Junie 13, 2017 om 5:34 nm
Ek wonder of daar werklik ‘n kind van God is wat nie een of ander tyd twyfel oor iets rondom God en Sy Woord nie. Dit is hierdie wonderlike genade van Hom wat maak dat ‘n mens Hom net liewer en liewer kry.
Junie 13, 2017 om 6:07 nm
Ek moet familie van hom wees
Junie 13, 2017 om 7:06 nm
Dis ook oraait! 😁 Ek is te grillerig om te sê ek wil my vingers in wonde steek! 😱
Junie 14, 2017 om 7:01 nm
Sou dit sekerlik maar by ‘n diep ondervraging gehou het